घरवाले शादी में, चोरों ने सूने घर से नगदी व जेवरात पार कर दिए
इंदरगंज के फालका बाजार इलाके में चोरों ने एक कारोबारी के सूने घर में घुसकर नकदी और जेवरात सहित डेढ़ लाख रुपए का सामान पार कर दिया। चोर इनके घर से एटीएम कार्ड भी ले गए। जिस पर लिखे पासवर्ड का उपयोग कर चोरों ने 24 हजार रुपए निकाल लिए। पुलिस ने मामला दर्ज कर चोरों की तलाश शुरू कर दी है।
इंदरगंज थाने की पुलिस के अनुसार, फालका बाजार में रहने वाले नंदकिशोर अग्रवाल 27 फरवरी को परिवार सहित वीरपुर, श्योपुर में शादी समारोह में शामिल होने के लिए गए थे। 28 फरवरी की रात को वह लौटे तो देखा कि घर के ताले टूटे हुए हैं और घर से 90 हजार रुपए, 3 तोला सोने के जेवरात और एटीएम कार्ड चोरी हो गया है।
hin_Deva hin_Deva hin_Deva